OpenLLM-France/wikimedia huggingface dataset:
# Chontals d'Oaxaca

Els chontals d'Oaxaca' o txontals d'Oaxaca (de vegades anomenats impròpiament tequistlateques) són un grup ètnic indígena que parlen llengües de la família tequistlateco-chontal. Tant ètnicament com lingüísticament són un grup absolutament independent i separat del chontal de Tabasco, que parlen una llengua maia. La similitud de noms es deu al fet que "chontal" és un exònim que prové del nàhuatl txontalli i que significa "estranger", és per això que es fa servir sovint pels nàhues per referir-se a qualsevol grup ètnia o grup estranger.
Els chontals d'Oaxaca habiten la regió sud-est de l'estat d'Oaxaca que compren la Sierra Madre del Sud i la Plana Costera; a causa de la seva ubicació geogràfica diferenciada, es divideixen en costaners i serrans. Els costaners habiten en els poblats de Santiago Astata i San Pedro Huamelula; mentre que els serrans viuen especialment als municipis de Santa María Ecatepec, Tequisistlán i San Carlos Yautepec, en l'estat d'Oaxaca.
Els tequistlateques pròpiament dits viuen en grups semicompactes al voltant d'una placeta central, on hi ha unes poques cases. Els altres habitatges es construeixen disperses en la resta del terreny habitat.

## Aspectes culturals

La casa tradicional en la serra és de planta rectangular i té separada l'habitació de la construcció destinada a la cuina. Les dues cambres formen l'habitatge. Les parets es construeixen de bambú amb fang o tova, el sostre és d'una o dues aigües, de palmell o palla. En l'habitació sempre hi ha un lloc especial on hi ha un altar que es dedica al sant patró de la casa.
En la costa les cases són de planta circular, les parets de tova i envà o pedra. Els sostres són molt alts, de forma cònica, elaborats amb palmell i palla.
Els llits, tant en la serra com en la costa, solen estar formades per planxes de canyís que se sostenen sobre bancs de fusta. Usen troncs com a banques.
En la cuina, feta de bambú amb sostre de palla, hi ha un fogó que generalment està en el sòl, encara que algunes cuines tenen una plataforma alta de tova o envà sobre la qual guisen. Els utensilis de cuina tradicionals són: metate, molcajete i comal. Usen cassoles i atuells de fang, objectes de fusta i alguns implements d'origen industrial, fets de feltre o de plàstic.
La llengua chontal està dividida en diversos dialectes (sovint considerats llengües diferents), i també es coneixen amb els noms f'ane, huamelulteco, tequistlateco, lalhtaiqui' , i pertanyen a la família tequistlateca, de la branca de llengües hokano, a la qual pertanyen moltes altres llengües de Nord-amèrica. Segons el darrer cens del 2000 hi ha només 5.049 parlants de chonal.

## Referències

* ↑ «Censo Comisión nacional para el desarrollo de los pueblos indígenas». Arxivat de l'original el 2019-09-15. [Consulta: 23 desembre 2013].

## Enllaços externs

* Pàgina dels txontals d'Oaxaca, al CDI Arxivat 2016-12-20 a Wayback Machine., en castellà
* Monografia dels txontals d'Oaxaca Arxivat 2007-09-26 a Wayback Machine., en versió .pdf en castellà
# Malaltia de Cushing

La malaltia de Cushing és una de les causes de la síndrome de Cushing caracteritzada per un augment de la secreció de corticotropina (ACTH) de la hipòfisi anterior (hipercortisolisme secundari). Això és més freqüent com a resultat d'un adenoma hipofisiari (específicament basofilisme hipofisiari) o per l'excés de producció de l'hipotàlem de la hormona alliberadora de corticotropina (CRH) (hipercortisolisme terciari/hipercorticisme) que estimula la síntesi de cortisol per les glàndules suprarenals. Els adenomes hipofisiaris són responsables del 80% de la síndrome de Cushing endògena, quan s'exclou la síndrome de Cushing per glucocorticoides administrats de forma exògena. La versió equina d'aquesta malaltia és la disfunció pars intermedia de la hipòfisi.
No s'ha de confondre amb la síndrome ectòpica de Cushing o l'ús d'esteroides exògens.

## Referències

* ↑ Lanzino, Giuseppe; Maartens, Niki F.; Laws, Edward R. «Cushing's case XLV: Minnie G.». Journal of Neurosurgery, 97, 1, 2002, pàg. 231–234. DOI: 10.3171/jns.2002.97.1.0231. PMID: 12134925.
# Grúzskoie

Grúzskoie - Грузское (rus) - és un poble del krai de Krasnodar, a Rússia. Es troba a la vora del riu Grúzskaia, a 19 km al nord-est de Krílovskaia i a 176 km al nord-est de Krasnodar, la capital. Pertany al municipi de Novopaixkóvskaia.

## Referències

* ↑ «Грузское (Краснодарский край) | это... Что такое Грузское (Краснодарский край)?» (en rus). [Consulta: 17 setembre 2022].
# Nikolàievka (Mikhàilovski)

Nikolàievka - Николаевка (rus) - és un poble del krai de Primórie, a l'Extrem Orient de Rússia, que en el cens del 2010 tenia 638 habitants. Pertany al districte rural de Mikhàilovski.
# Gazélec Football Club Ajaccio

El Gazélec Football Club Ajaccio és un club de futbol francès de la ciutat d'Ajaccio (Còrsega). Va ser fundat el 1910 i juga a la Ligue 1. Al llarg de la història sempre va caminar per categories inferiors. L'any 2015 aconsegueix per primera vegada en la seva història l'ascens a la Ligue 1.

## Palmarès

* Campionat de França Amateur: 4
       1963, 1965, 1966, 1968.
* Campionat de Còrsega: 5
       1937, 1938, 1956, 1957, 1961.
* CFA: 2
       2003, 2011.

## Jugadors destacats

| Riad Dob Carlos Kaiser Issimaïla Lyad Sylvain Komenan Ange Lorougnon Christophe Bastien André Barette Frédéric Danjou David Jaureguiberry Dimitri Lesueur Christian Martin Nicolas Martinetti Stéphane Mathieu Vincent Mattei Jean-Toussaint Moretti Romain Taddei | Catilina Aubameyang Saïdou Sakandé Christophe Ettori Houssine Kharja Mohamed Adili Nathaël Daudé Gael Regades Rivera Philippe Gigon Adel Ayadi Nabil Khazri Uzgur Ozturk |

## Enllaços externs

* soccerway.com
# Fulcre

«Fulcre» té aquests significats:
* Fulcre (palanca), suport d'un alçaprem o barra rígida, que fent palanca en el fulcre, serveix per a alçar i desplaçar objectes pesants.
* Fulcre (balança), punt de suport del canastró o dels balançons d'una balança.
* Fulcre (biologia), apèndix del periteci de les erisifàcies.
# Champs e Marchal

Camps de Tarentaine-Marchal (en francès Champs-sur-Tarentaine-Marchal) és un municipi francès, situat a la regió d'Alvèrnia-Roine-Alps, al departament de Cantal.
# Vikings (pel·lícula)

Vikings (originalment en rus Викинг; transcrit com a Viking) és una pel·lícula històrica russa del 2016 sobre el príncep medieval Vladímir el Gran, dirigida per Andrei Kravtxuk i coproduïda per Konstantín Ernst i Anatoli Maksímov. La pel·lícula és protagonitzada per Danila Kozlovski, Svetlana Khódtxenkova, Maksim Sukhànov, Aleksandra Bórtitx, Ígor Petrenko, Andrei Smoliakov, Kiril Pletniov, Aleksandr Ustiúgov i Joakim Nätterqvist. La pel·lícula està inspirada en relats històrics com la Crònica de Nèstor i les Sagues reials d'Islàndia. S'ha doblat al valencià per a À Punt, que la va emetre el 15 d'agost de 2022.
Vikings es va estrenar a Rússia per l'estudi Central Partnership el 29 de desembre de 2016 i l'estrena mundial va tenir lloc el 6 de gener de 2017. Es van llançar dues versions: una per a major de 12 anys (128 minuts) i una per a majors de 18 anys (133 minuts). Amb un pressupost de 20,8 milions de dòlars, Vikings va ser la tercera pel·lícula russa més cara (després de les dues parts de Utomliónnie sólntsem-2) en el moment de la seva estrena. La pel·lícula va rebre valoracions en diversos sentits per part dels crítics de cinema russos. Va recaptar 32,3 milions de dòlars a taquilla. En concret, a recaptar 25 milions de dòlars a les taquilles de Rússia i dels països que formen la Comunitat d'Estats Independents, i es va convertir en la pel·lícula russa més taquillera del 2016.

## Referències

* ↑ «'Vikings'. Basada en una història real». À Punt. [Consulta: 20 agost 2022].
* ↑ Камалетдинов, Дамир. «"Викинг" Эрнста: денежный вопрос одного из самых дорогих российских фильмов», 28-12-2016. Arxivat de l'original el 7 de març 2017. [Consulta: 26 abril 2017].
* ↑ Критиканство. Рецензии на фильм Викинг (2016), отзывы
* ↑ «International Newswire: 'Game of Thrones' Draws Overseas Plaudits, Huge Ratings», 29-08-2017.

## Enllaços externs

* Lloc web oficial (rus)
# La Malena

La Malena (en francès La Malène) és un municipi del cantó de Santa Enimia, del departament francès del Losera a la regió d'Occitània.

## Referències

* ↑ Topònims occitans de la Losera
# Neotoma goldmani

Neotoma goldmani és una espècie de mamífer rosegador de la família dels cricètids. És endèmica de Mèxic, on viu a altituds d'entre 1.160 i 2.320 msnm. Els seus hàbitats naturals són les zones rocoses i desèrtiques, on nia en filons rocosos. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del naturalista i mastòleg estatunidenc Edward Alphonso Goldman.

## Referències

* ↑ De Grammont, P. C.; Cuarón, A. Neotoma goldmani. UICN 2008. Llista Vermella d'espècies amenaçades de la UICN, edició 2008, consultada el 17 juliol 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 157. ISBN 978-0801893049.
# Gold River

Gold River és una concentració de població designada pel cens dels Estats Units a l'estat de Califòrnia. Segons el cens del 2000 tenia 8.023 habitants.

## Demografia

Segons el cens del 2000, Gold River tenia 8.023 habitants, 3.180 habitatges, i 2.391 famílies. La densitat de població era de 1.164,5 habitants/km².
Dels 3.180 habitatges en un 34,4% hi vivien nens de menys de 18 anys, en un 67,6% hi vivien parelles casades, en un 5,6% dones solteres, i en un 24,8% no eren unitats familiars. En el 20,2% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,8% tenia menys de 18 anys, un 3,3% entre 18 i 24, un 25,8% entre 25 i 44, un 32,3% de 45 a 60 i un 13,9% 65 anys o més.
L'edat mediana era de 43 anys. Per cada 100 dones de 18 o més anys hi havia 88,5 homes.
La renda mediana per habitatge era de 92.028 $ i la renda mediana per família de 98.842 $. Els homes tenien una renda mediana de 67.905 $ mentre que les dones 48.452 $. La renda per capita de la població era de 42.341 $. Entorn del 0,5% de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gold River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Gold River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Gai Licini Geta

Gai Licini Geta (en llatí: Gaius Licinius Geta) va ser un magistrat romà dels segles II i I aC. Formava part de la gens Licínia.
Va ser elegit cònsol l'any 116 aC. Va ser expulsat del senat pels censors l'any 115 aC juntament amb 31 senadors més. Més tard va recuperar el seu rang de senador al següent cens. Ell mateix va tenir també el càrrec de censor a l'any 108 aC.

## Referències

* ↑ Bodham Donne, William. «Geta, C. Lici'nius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Malaltia de Dent

La malaltia de Dent (o síndrome de Dent) és una malaltia amb herència recessiva lligada al cromosoma X que afecta els túbuls renals proximals del ronyó. És una de les causes de la síndrome de Fanconi i es caracteritza per proteïnúria tubular, hipercalciúria (excés de calci a l'orina), formació de càlculs renals de calci, nefrocalcinosi i insuficiència renal crònica.
La "malaltia de Dent" s'utilitza sovint per descriure tot un grup de trastorns familiars, inclosa la nefrolitiasi recessiva lligada al cromosoma X amb insuficiència renal, el raquitisme hipofosfatèmic recessiu lligat al cromosoma X, i la proteïnúria amb baix pes molecular japonesa i idiopàtica. Al voltant del 60% dels pacients tenen mutacions en el gen CLCN5 (Dent 1), que codifica un antiportador de clor / protó específic de ronyó i el 15% dels pacients tenen mutacions en el gen OCRL1 (Dent 2).

## Referències

* ↑ "Dent disease" en el Diccionari mèdic de Dorland
* ↑ Mayo Clinic, Division of Nephrology and Hypertension, Mineral Metabolism and Stone Disease Arxivat 2007-03-05 a Wayback Machine.
* ↑ S. Karger AG, Basel, Truncating Mutations in the Chloride/Proton ClC-5 Antiporter Gene in Seven Jewish Israeli Families with Dent’s 1 Disease

## Enllaços externs

* TV3 (2019-12-15). La Marató: En Nacho té la síndrome de Dent. Consulta: 2019-12-17.
# La Muntanyeta (Llobera)

La Muntanyeta és una muntanya de 861 metres del municipi de Llobera, a la comarca catalana del Solsonès.

## Vegeu també

* Rasa de Borics

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Home de Tollund

L'humà de Tollund és el cadàver momificat d'un home del segle iv aC, i es creu que pertany a algun dels pobles escandinaus de l'edat de ferro preromana.
Va ser descobert el dia 6 de maig de l'any 1950 per Viggo i Emil Højgaard, dos pagesos de la petita localitat de Tollund, que es van trobar el cos surant en una torbera pantanosa quan es disposaven a extreure'n carbó, a la península de Jutlàndia, concretament a la localitat de Silkeborg, a Dinamarca.
En un principi, els dos pagesos danesos van pensar que es tractava del cos d'un jove estudiant que havia desaparegut per la zona per aquelles dates i van avisar la policia que, al mateix temps, va realitzar gestions per tal que l'arqueòleg i director general de museus i antiguitats i del Museu Nacional de Copenhaguen, Peter Vilheim Glob (1911-1985), examinés la mòmia.
L'humà de Tollund es va trobar en bon estat de conservació, per la protecció natural que li oferia el fet d'haver quedat enterrat dins d'una torbera, encara que actualment només es conserva el cap de l'individu, els dos peus i un dit, que li van ser tallats per millorar la conservació, ja que en l'època del seu descobriment no s'utilitzaven les tècniques apropiades per a la seva conservació completa. El cos es troba emmagatzemat al Museu de Silkeborg.

## Característiques

* Momificació natural.
* Causa de la mort: va ser penjat amb un cordill de tripa com en un ritual, es podria considerar una ofrena a alguna divinitat dels pantans.
* L'home tenia entre 30 i 40 anys.
* Mesurava 1,6 metres d'alçada.
* Portava barba curta i tenia col·locada una gorra de cuir.
* Es van trobar farinetes de cereals a l'interior de l'estómac, que havia estat la seva última ingesta abans de morir.

## Referències

* ↑ Susan K. Lewis—PBS. «Tollund Man». Public Broadcasting System—NOVA, 2006. Arxivat de l'original el 18 novembre 2020. [Consulta: 22 setembre 2007].
* ↑ Van Der Plicht, J.; Van Der Sanden, W.A.B; Aerts, A.T; Streurman, H.J «Dating bog bodies by means of 14C-AMS». Journal of Archaeological Science, 31, 4, 01-04-2004, pàg. 471–491. DOI: 10.1016/j.jas.2003.09.012.

## Vegeu també

* Dona de Huldremose.
* Mòmies dels pantans.

## Enllaços externs

* The Tollund Man
* Tollund Man at PBS
* The Tollund Man
* The Tollund Man &The Tollund Man in Springtime por Seamus Heaney
# Norfork

Norfork és una població dels Estats Units a l'estat d'Arkansas. Segons el cens del 2000 tenia 484 habitants.

## Demografia

Segons el cens del 2000, Norfork tenia 484 habitants, 224 habitatges, i 152 famílies. La densitat de població era de 85,7 habitants/km².
Dels 224 habitatges en un 17% hi vivien nens de menys de 18 anys, en un 58,5% hi vivien parelles casades, en un 8,5% dones solteres, i en un 31,7% no eren unitats familiars. En el 29,9% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,65.
Per edats la població es repartia de la següent manera: un 16,5% tenia menys de 18 anys, un 3,1% entre 18 i 24, un 16,9% entre 25 i 44, un 36,4% de 45 a 60 i un 27,1% 65 anys o més.
L'edat mediana era de 53 anys. Per cada 100 dones de 18 o més anys hi havia 91,5 homes.
La renda mediana per habitatge era de 30.192 $ i la renda mediana per família de 34.375 $. Els homes tenien una renda mediana de 23.750 $ mentre que les dones 19.028 $. La renda per capita de la població era de 16.671 $. Entorn del 7,5% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norfork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Norfork». American Fact Finder. Oficina del Cens dels Estats Units, 12-01-2010.
# Gens Septímia

La gens Septímia (en llatí Septimia gens) va ser una gens romana d'origen plebeu.
Els Septimis no es mencionen fins al darrer segle de la República, al segle i aC. Cap membre d'aquesta gens arribà als màxims càrrecs de l'estat abans del període imperial, quan Septimi Sever va ser elevat a l'imperi.

## Referències

* ↑ [https://quod.lib.umich.edu/m/moa/acl3129.0003.001/792?rgn=full+text;view=image;q1=SeptimiaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 784. ]
# Frontier Airlines

* Per a altres significats, vegeu «Frontier Airlines (1950–1986)».
Frontier Airlines és una aerolínia de molt baix cost estatunidenca amb seu a Denver (Colorado). Es tracta de la vuitena aerolínia comercial més gran dels Estats Units, amb vols a més de 100 destinacions nacionals i sis d'internacionals. Té més de 3.000 professionals de l'aviació en plantilla. És una filial i marca operativa d'Indigo Partners, LLC i té una base a l'Aeroport Internacional de Denver, així com moltes ciutats focals arreu dels Estats Units.

## Referències

* ↑ «About Us» (en anglès). Frontier Airlines.
# Characidium stigmosum

Characidium stigmosum és una espècie de peix de la família dels crenúquids i de l'ordre dels caraciformes.

## Morfologia

* Els mascles poden assolir 4,3 cm de llargària total.
* Nombre de vèrtebres: 32-33.

## Hàbitat

Viu en zones d'alta altitud.

## Distribució geogràfica

Es troba a Sud-amèrica: Brasil.

## Referències

* ↑ uBio (anglès)
* ↑ Reinhardt, J. T. 1867. Om trende, formeentligt ubeskrevne fisk af characinernes eller Karpelaxenes familie. Overs. Kgl. Danske Vidensk. Selsk. Forhand. (Kjøbenhavn) 1866: 49-68, Pls. 1-2.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Buckup, P.A. 1993. Review of the characidiin fishes (Teleostei: Characiformes), with descriptions of four new genera and ten new species. Ichthyol. Explor. Freshwat. 4(2):97-154.
* Buckup, P.A. 2003. Crenuchidae (South American darters). p. 87-95. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* De Melo, M.R.S. i P.A. Buckup 2002. Characidium stigmosum (Characiformes: Crenuchidae): a new species of Characidiin fish from central Brazil. Copeia (4):988-993.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Characidium stigmosum». Catalogue of Life. (anglès) (anglès)
# Marquesat de Mont-roig

El Marquesat de Mont-roig és un títol nobiliari espanyol creat el 14 de febrer de 1889 pel rei Alfons XIII a favor d'Antoni Ferratges de Mesa i Ballester, Senador del Regne i Diputat a les Corts espanyoles cubà d'origen català.
La seva denominació fa referència al municipi tarragoní de Mont-roig del Camp.

## Marquesos de Mont-roig

| | Titular | Període |
| Creació per Alfons XIII |||
| I | Antoni Ferratges de Mesa i Ballester | 1889-1902 |
| II | Àlvar Robert Ferratges i Domínguez | 1902-1943 |
| III | María del Carmen Ferratges i Otero | 1950-1993 |
| IV | Santiago Jaime Castillo Ferratges | 1996-actual titular |

## Història dels Marquesos de Mont-roig

Antoni Ferratges de Mesa i Ballester, I marquès de Mont-roig.
* Va casar amb Concepción Domínguez. El va succeir el seu fill:
Àlvar Ferratges i Domínguez, II marquès de Mont-roig.
* Va casar amb Rosa María Otero y Álvarez. El va succeir la seva filla:
María del Carmen Ferratges i Otero, III marquesa de Mont-roig. - Santiago Jaime Castillo Ferratges, marquès de Mont-roig.
* Va casar amb María Moreno Pidal.

## Referències

* ↑ Elenco de Grandezas y Títulos Nobiliarios Españoles, Instituto "salazar y Castro", C.S.I.C.
* ↑ «Esquelas». ABC, 08-12-1993.
# Wadali

Wadali fou un estat tributari protegit, a l'agència de Kathiawar, prant de Gohelwar, presidència de Bombai. Estava format per un sol poble amb un únic propietari tributari, amb una superfície de 5 km² i una població el 1881 de 590 habitants. Els ingressos estimats eren de 200 lliures i un tribut de quasi 16 lliures es pagava al nawab de Junagarh i de 24 lliures al govern britànic.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Norfolkia leeuwin

Norfolkia leeuwin és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 3,9 cm de longitud total.

## Hàbitat

És un peix marí, de clima subtropical i demersal.

## Distribució geogràfica

Es troba a Austràlia Occidental.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Fricke, R., 1994. Tripterygiid fishes of Australia, New Zealand and the southwest Pacific Ocean (Teleostei). Theses Zool. 24:1-585.

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Holleman, W., 1991: A revision of the tripterygiid fish genus Norfolkia (Fowler, 1953) (Perciformes: Blennioidei). Annals of the Cape Provincial Museums (Natural History) v. 18 (part 11): 227-243.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB